  Виталий Пронин  "Удмурт нылкышно кенеш» фото но видеоужъёсъя Интернет-конкурс ялӥз. Со сӥземын сяськаослы но ортче «Меми дор сяськаос» фестиваль улсын. Вожвылъяськон куартолэзьысен инвожо шорозь кыстӥськоз.Вожвылъяськонэ пыриськыны быгато анайёс нылпиосынызы валче. Ужъёс дунъямын луозы 4 ӧръёсъя: - меми дор сяська - кышномуртлы гераньёсыз вӧзын туспуксёно, вылаз вордӥськем яке бызем гуртысьтыз дэремен; - анайлэн сяськаосыз - туспуктоно дорын будэтэм сяськаос вӧзын удмурт дӥсен огназэ нылпиез яке анаеныз валче; - удмурт сяська тырон - туспуктоно ас киыныды лэсьтэм удмурт шӧмо кашпоез; - паймымон сяська - видео пыр верано дорады аспӧртэмлыко будӥсь сяськады сярысь, соя учкисьёс мед валалозы, кызьы сое будэтоно, утялтоно. Вожвылъяськон куартолэзьысен инвожо шорозь кыстӥськоз. Кытын но ку йылпумъянъёс лэсьтэмын луозы шуыса ивор потоз огазеяськонлэн «ВКонтакте» группаяз. Ангелина Снигирёва   